Apstiprinu :

Ķekavas novada pašvaldības

sporta aģentūras direktore D. Cīrule

2020.gada 2. martā.

# NOLIKUMS

Ķekavas novada 2020.gada atklātajam čempionātam

**GALDA SPĒĻU DAUDZCĪŅĀ**.

1. **Mērķis un uzdevumi.**
   1. Noskaidrot labākos Ķekavas novada un kaimiņu pašvaldību labākos galda spēļu dalībniekus.
   2. Aktivizēt nodarbošanos ar fizisko kultūru novadā. Popularizēt galda spēles – galda tenisu, novusu, šahu, dambreti, šautriņu mešanu.
2. **Vieta, laiks un vadība.**
   1. **Sakarā ar valstī izsludināto ārkārtas situāciju, lai ierobežotu koronavīrusa “Covid-19” izplatību, no 13. marta līdz 14. aprīlim Ķekavas novadā tiek atcelti visi sporta pasākumi, nodarbības un sacensības! Plānotais pasākuma datums - 1. maijs**
   2. Sacensības notiks piektdienā 2020.gada **1. maijā** Ķekavas sporta klubā. Sacensību sākums plkst. 9.00.
   3. Dalībnieku pieteikšanās līdz 25. aprīlim plkst.12:00 mājaslapā sports.kekava.lv.
   4. Sacensības organizē un vada Ķekavas novada pašvaldības sporta aģentūra. Galvenais tiesnesis Juris Firsts. Kontakttālruņi - 26423130, e-pasts [sports@kekava.lv](mailto:sports@kekava.lv) (Andris Petrovs), 29126835, e-pasts [jufo1@inbox.lv](mailto:jufo1@inbox.lv) (Juris Firsts).
3. **Sacensību dalībnieki.**
   1. Sacensībās piedalās Ķekavas novadā dzīvojošie vai strādājošie, kā arī kaimiņu pašvaldību sportisti.
   2. Dalībnieki, piesakoties sacensībām, apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds, dzimšanas gads) izmantošanai rezultātu apkopošanā un publicēšanā mājaslapā sports.kekava.lv, kā arī fotogrāfiju publicēšanai Facebook lapā SportsKekava.
   3. Vīrieši un sievietes sacenšas kopējā grupā.
   4. Sacensību telpā jāuzturas sporta apavos, dalībnieki startē ar savām novusa kijām un ripām, galda tenisa raketēm.
4. **Sacensību norise.**
   1. Sacensības notiek vienā dienā, **piecos sporta veidos: GALDA TENISĀ, NOVUSĀ,**

**ŠAHĀ, DAMBRETĒ, ŠAUTRIŅU MEŠANĀ.**

* 1. Sacensību kārtība (riņķa sistēma, Šveices sistēma, kārtu skaits) atkarībā no pieteikušos dalībnieku skaita.
  2. Daudzcīņas ieskaitē 4 labākie veidi, katram dalībniekam jāpiedalās vismaz 4 galda spēļu veidos. Pretējā gadījumā tiek **anulētas** dalībnieka iegūtās vietas **visos veidos**.

1. **Apbalvošana.**
   1. Pirmo triju vietu ieguvēji daudzcīņā absolūtajā vērtējumā vīriešiem un sievietēm, kā arī pirmo triju vietu ieguvēji Ķekavas vērtējumā tiek apbalvoti ar kausiem.
   2. Atsevišķos sporta veidos pirmo triju vietu ieguvēji (kopējs vērtējums vīriešiem un sievietēm) tiek apbalvoti ar medaļām. Par augstiem rezultātiem atsevišķos sporta veidos – pārsteiguma balvas sievietēm.

**Sabiedrības informēšanas nolūkos pasākumā var notikt foto vai video fiksācija. Vizuālais materiāls var tikt ievietots Ķekavas novada pašvaldības informatīvajos kanālos. Vairāk – https://ej.uz/kekava\_privatuma\_politika.**